LidanRubinov/Halacha-QA huggingface dataset:
שאלה: חציצה בנטילת ידים: האם טבעת נישואין לגבר חוצצת בנטילת ידים?
תשובה: כן.
שאלה: גידול זקן?: אני בן 15 ושערות הזקן גדלות. אני רוצה להשאירם, אך הורי מתנגדים לכך. חשוב לציין שמשפחתי לא תקבל זאת בהבנה אלא בזלזול. מה לעשות?
תשובה: מצד הדין אינך חייב לשמוע בקולם. אולם כעצה הייתי אומר לך שתנסה למצוא אדם מבוגר שידבר אל ליבם. גם אתה כשאתה מדבר איתם אל תתווכח האם צריך לגדל זקן אלא תאמר להם שזה מה שישמח אותך. ליום הולדת תבקש לא מתנה גשמית אלא תבקש שיאפשרו לך לגדל זקן. במקום שזה יביא למתח ומרחק בינך לבינם אתה צריך להחליט האם על זה כדאי להתעקש. להערכתי יש דברים אחרים חשובים יותר שבהם יש להתעקש. בהצלחה.
שאלה: מעמיד דמעמיד: כדי להניח את הסכך על הסוכה אני מניח על דפנות העץ של הסוכה מקלות ארוכים. מקלות אלו אומנם עומדים בעצמם אך יעצו לי לחבר אותם גם עם מסמר לדופן מלמעלה כדי להיות בטוח שבשל הרוחות לא יזוז קצת הדופן ויפול אחד המקלות האם יש כאן בעיה של מעמיד או שזה מותר לכתחילה?
תשובה: לדעת רוב הפוסקים מעמיד דמעמיד כשר לכתחילה.
שאלה: כשרות מהדרין: האם הכשר גלאט מהדרין (במסעדה חלבית) טומן בחובו השגחה על איסורים נוספים שאינם קשורים ישירות במזון המוגש במסעדה, כגון ארועי שמחה למיניהם?
תשובה: ההכשר ניתן לאוכל בלבד. אולם אין ספק שאם האוירה במקום אינה ראויה כגון שנשים לבושות שם בלבוש פרובוקאטיבי אין זו כשרות חלקה. כמו כן אם העובדים מנוצלים שם בתנאי עבודתם אין הכשרות חלקה.
שאלה: פלפל במרק בשבת: האם מותר לשים תבלין פלפל במרק חם בשבת,או שיש בזה משום בישול? כלומר: האם תהליך ייצור התבלין כוללת בישול או לא?
תשובה: תמתין עד שהמרק לא יהיה כל-כך חם, ואז תוסיף את התבלין הרצוי לך.
שאלה: סעודה שנייה בשבת ממזונות: כידוע יש חיוב לאכול בשבת 3 סעודות. בשתיים הראשונות יש חיוב לאכול פת, ובשלישית מותר לאכול מזונות ואין חיוב בפת. האם מותר להפוך את הסדר, דהיינו: שהסעודה הראשונה והשלישית תהיינה מפת, והשנייה ממזונות, או שהקולא היא דווקא על הסעודה השלישית?
תשובה: שתי הסעודות הראשונות חייבות להעשות על פת עם לחם משנה.
שאלה: ברכה ראשונה על קבוקים: מהי הברכה הראשונה על קבוקים (מהסוג השמן, שמצופים בקמח)? ומהי הברכה הראשונה על בוטנים אמריקאיים (הרבה יותר דקים, אך גם הם מצופים)?
תשובה: לדעתי צריך לברך על הבוטנים "אדמה", מפני שהם עיקר המאכל.
שאלה: לחיצת יד לגבר מבוגר: הנני תלמידת מחקר למדעי הטבע באחת מהאוניברסיטאות בארץ. תואר זה כולל בתוכו עבודה מעשית במעבדת חקר.לפיכך, יוצא שאני נפגשת ולעיתים מודרכת ע"י פרופסורים ומרצים במעבדתם. האם כאשר גבר כנ"ל מושיט ידו לברכת הצלחה וכד', עלי להמנע מללחוץ ידו? ואם כן- כיצד לעשות זאת? אציין שמדובר לרוב בגברים מבוגרים ומכובדים בסביבתם כך שלא ארצה לפגוע בכבודם.
תשובה: ראוי להמנע מזה, ולכן תסבירי לאנשים אלו מבעוד מועד שהנך בחורה דתיה, ולבחורה דתיה אסור ללחוץ יד של גברים. ואני בטוח שאם הם אכן אנשים מלומדים, הם לא יעשו דבר הפוגע ברגשותיך ובאמונתך, כמו שלא יעלה על הדעת שיבקשו ממך ללכת בלבוש לא צנוע.
שאלה: 11 שאלות על נדרים: לכבוד הרבנים 1.האם נדר בכתב נחשב לנדר? 2.האם נדר בכפיה נחשב לנדר? 3.איך אפשר להתחייב או להסכים בלי לנדור? 4.אדם שחושב בלב על-אני לא אדבר איתו-אבל מוציא מהשפתיים את -אדבר איתו- זה נחשב לנדר? 5.האם נדר דרך מחשב נחשב לנדר? 6.האם יש משפט שאפשר לומר כדי שכל מה שיאמר בפעמים הבאות לא יחשב לנדר? 7.אם אני הולך למכולת 3 פעמים בשבוע במשך 3 שבועות זה נחשב לנדר? 8.האם זה נכון שנדר שלא לצורך מצווה לא מתקיים? אם זה נכון שנדר שלא לצורך מצוה לא מתקיים האם תוכלו בבקשה לפרט מה נחשב לנדר שלא לצורך מצווה? 9.האם המשפט שבכוונתו אומרים- כדי להתרחק מאדם אחר- נחשב לנדר? 10.איזה נדרים לא ניתן להתיר? 11.מי שמרבה לכעוס כי חייו קשים למשל אדם מובטל שלא מצא עבודה ומידי פעם מרוב כעס הוא נודר ושהוא נרגע הוא רוצה להתיר את הנדר,האם אדם כזה שכמעט כל יום בא לרב כדי לעשות לו התרת נדר לא גורם להפרעה כל שהיא לרב?
תשובה: 1. אנחנו נוהגים לחומרא, וצריך על נדר בכתב התרת נדרים. 2. נדר בכפיה לא נחשב נדר. 3. זה מאוד מסובך להתחייב ללא שיחשב לנדר, ולכן צריך להתרגל להיות אדם שמחזיק בדיבורו. 5. כמו בכתיבה. 6. מסירת המודעה בערב ראש-השנה נועדה, שאם אתה נודר בהמשך השנה ואינך זוכר שמסרת מודעה, הנדר בטל. אבל אם הנך זוכר את מסירת המודעה בערב ראש-השנה, ולמרות זאת הנך נודר, הנדר חל. 7. רק אם זה לדבר מצווה. 8. כל נדר הוא קיים. 10. יש כמה סוגים: לטובת חבירו-אי אפשר להתיר. נדר על-דעת רבים אי-אפשר להתיר, ואין כאן מקום להאריך עוד, שיש בזה הרבה פרטי דינים. 11. אין זה גורם הפרעה לרב, אבל כדאי לאדם כזה לטפל בעצמו בצורה מקצועית.
שאלה: שהחיינו על תפוזים: האם אפשר לברך שהחיינו על תפוזים? אמנם מוכרים תפוזים כל השנה, ואני שותה מיץ תפוזים סחוט מפירות גם בקיץ, אבל יש להם עונה מוגדרת, ויש לי שמחה בפירות החדשים.
תשובה: מברכים שהחיינו על תפוזים כי הפרי הטרי הוא עונתי.
שאלה: לקראת המאבק הבא?: כידוע מתנהג וכוח גדול לגבי דרכי המאבק על ארה"ק, ואבקש לשאול את כ"ת שאלה בנוגע לשיטתו בזה. בזמן המאבק היו ב דרכים עיקריות: (א) סרוב פקודה וחסימות כבישים, (ב) פנים אל פנים. (לא נכנסתי לחלוקת צמידים כתומים כי ע"ז לא הייתה מח ). לאחר ההתנתקות כולנו יודעים שסרוב הפקודה יכול להגיע לשבעת אלפים חילים (רביבים, בשבע, פר האזינו, התשס"ו), או לכל היותר לעשרת אלפים חילים. מספרים שהפכו חסרי משמעות נוכח המבצע הצבאי רחב ההקף שכלל 55,000 חילים (פי 2.5 מחומת מגן). נמצא, שאין שום דרך אחרת למנוע את האסון הבא, אלא ע"י הסברה רחבת הקף. (לדעתי יש לזה סיכוי גדול להצליח, כמו שהצליח במשאל מתפקדי הליכוד). לכן אני שואל מדוע הרב לא מעודד את תלמידיו לעשות פנים אל פנים בהקף גדול? מדוע הרב לא קורה למערכת "בשבע" להוציא עלון לציבור החילוני תושב גוש-דן? מדוע הרב לא מגייס מורים להקים בתי ספר לילדים חילונים כמו שעשתה רשת "מעיין החינוך התורני"? (כמובן, אלו רק דוגמאות קטנות למבצע רחב הקף, שצריך למשוך כמיליון חילוניים לאהבת התורה, העם הארץ).
תשובה: אם היית קורא את דברי על סירוב פקודה והפגנות על הכבישים לא היית שואל את שאלותיך, כי הסירוב הוא הבעת עמדה עקרונית, שרק אחריה אפשר לנהל מאבק אזרחי על הכבישים. מכל מקום, אני מאוד בעד מבצעי פנים אל פנים, ועוד יותר בעד יסוד שיעורי תורה, ועוד יותר בעד הקמת בתי ספר לילדים חילוניים. ועתה צריך כל אחד לפעול כפי יכולתו בזה. אולם כשהחולה לפנינו, וצריך למחות כמקובל, אי אפשר לומר שבינתיים החולה ימות. וכבר הסברתי דברים אלו בעבר מספר פעמים בהרחבה. וזה דבר לא מתקבל שבמשך שנים מתרשלים בפעילות חינוכית כלפי הציבור הרחב, ורק כאשר צריכים להאבק, וצריכים להיות תקיפים כמקובל במאבקים ציבוריים על דברים חשובים, פתאום נזכרים שצריך לפעול לקירוב לבבות, ומחלישים את המאבק. והתוצאה שהציבור חושב שישוב הארץ וכבודם ורכושם של המתנחלים אינו חשוב כל כך, ניתן לעוקרם לגרשם לבזותם, והארץ תחריש. ואין בזה קירוב לבבות אלא ביטוי של חולשה, שבאמת תגרום ללבבות שלא להתקרב. דווקא לאלה שהיו נחושים במאבק מתקרבים היום רבים. וחלקם הצטרפו לישיבה שלנו בהר ברכה. וכמה התקשרו אלי (ביניהם פרופ' מכובד) לספר כי החליטו לשמור מצוות בעקבות השתתפותם בהפגנות על הכבישים. בכבוד רב ובתקווה שכל הנאמנים לתורה לעם ולארץ לא יחלישו אלה את אלה.
שאלה: מבצע פנים אל פנים עכשיו?!: אבקש לשאול את כ"ת שאלה שהיא בנפשינו. אקדים כמה עובדות: א. המאבק בתוכנית הגרוש המרושע כשלה. ב. הניסיון למנוע אותה ע"י סרובי פקודה מאבק נחוש חסימות כבישים - כשל, לנוכח העובדה שהצבא נערך למחלמה ממש (זהו המבצע הגדול ביותר מאז הגליל, פי 2.5 מחומת מגן). ג. עפ"י הסקרים, מאז חסימות הכבישים והארוע בשירת הים (שבו הופץ בתשקורת כאלו נעשה לינץ בערבי), ירד חיננו בעיני חלק מציבור (הכוונה לקולות הצפים, שכן היו כ-40 תומכים וכ-40 מתנגדים ללא כל קשר). (אגב, גם חברה שהלכו לפנים אל פנים דווחו שאנשים כעסו על החסימות). לאור כל הנ"ל, האם לא נכון להשקיע את מרבית המאמצים להסברה? וא"כ מדוע הרב לא קורה לתלמידיו לעשות "פנים-אל-פנים"? מדוע הרב לא קורה לערוץ 7 למצא דרך תקשורתית להגיע לחילוניים תושבי גוש-דן? מדוע הרב מרכז את המאמצים והמחאות הציבוריות כנגד מתגדי הסרוב ולא ליצור תנועת עם שעוסקת בהסברה?
תשובה: נכון שהמאבק בתכנית הגרוש נכשל. אך יתכן כי אילו כל הרבנים היו קוראים לסרוב פקודה, ולמאבק נחוש, ולחסימות כבישים על ידי המוני בית ישראל, היה המאבק מצליח. ולפחות היה כה קשה שהיה מונע כל מחשבה להמשיך ח"ו בתכנית זו גם ביהודה ושומרון. כנראה שאתה לא מכיר את פעולותינו ועל כן אתה שואל למה, דע כי ערוץ 7 מרבה לדבר אל חילוניים ולא מעט חילוניים חזרו בתשובה על ידי ערוץ 7. ותלמידי הישיבה פעלו ופועלים לקירוב רחוקים גם בדרך של פנים אל פנים וגם בדרכים אחרות.
שאלה: תפילה משותפת לנשים וגברים: בירושלים קיים מניין שנקרא "שירה חדשה" בה הנשים משתתפות בתפילה כחזניות בחלקי התפילה שמותרים גם לילד וכן קוראות בתורה גם עבור הגברים וכן נושאות דרשות בנושאי הלכה. כמובן שיש מחיצה בין גברים לנשים והנשים לבושות בצניעות אך הבמה מצויה חלקה בעזרת גברים וחלקה בעזרת נשים וכך גם עמוד התפילה.אבקש עמדת הרבנים באם הנושא מותר עפ"י ההלכה? וזאת בהדגש כי כלל הציבור מוכן לכך ואין בעיתיות עם נושא "כבוד הציבור"
תשובה: כבוד הציבור אינו נתון לשיקול דעת מקומי. הוא מושג כלל ישראלי. לבית כנסת יש צורה קבועה שרק בה הוא נחשב למקום מכובד שה' מתכבד בו. בית כנסת שבו נשים שרות בפני הציבור אינו מקום מכובד שה' מתכבד בו.
שאלה: כספי מעשר להורים: האם מותר לתת כספי מעשר להוריי שנמצאים בקשיים כלכליים, מבלי שידעו שזה בא ממני?
תשובה: בהחלט, קרוביך קודמים לעניים אחרים. הרב רואי מרגלית.
שאלה: 18 בזמן קריאת התורה והבדלה: האם כשיש קריאת התורה בבית הכנסת ואני בזמן תפילת 18 אני יוצא ידי חובה, וכן לגבי הבדלה?
תשובה: מי שמתפלל שמונה-עשרה בציבור, לא מפסיק מתפילתו כלל, חוץ מאשר לצורך שמיעת קדושה ושמיעת קדיש. רק באלו המתפלל מפסיק את תפילתו ומכוון למה שהציבור אומר, ונחשב לו שומע כעונה. אבל לשאר חלקי התפילה לא יפסיק בתפילתו, ומה שלא שמע-הפסיד.
שאלה: תפילה- רחמים או דרישה: אני בחורה שמייחלת מזה כמה שנים לזיווג. כשעמדתי בתפילות הימים הנוראים, הרגשתי שתי תחושות שמלוות אותי: האחת - רחמים. רק ה הוא שיכול לגרום להשתדלויות המעשיות שלי לשאת פרי, רק הוא יכול לרחם עלי ולהעביר את רוע הגזירה. השנייה- דרישה. אני דורשת מה שיעזור לי להקים את ביתי. לאהוב, ללדת, לגדל את ילדיי לתורה ולמצוות. אני נזכרת בחנה, שדרשה את כבוד ה, ולממש את ייעודה, אם כי אני יודעת שאני לא בדרגתה שרצונה היה טהור אך ורק לשם ה. אני לא יודעת אם עלי לבטל אחת מהתחושות, ואם לא, איך לשלב ביניהן. אני רוצה לשאול את הרב עוד שתי שאלות קטנות: הלכתית- האם ניתן לקבוע סעודה שלישית (בשבת) על מזונות ולא על המוציא. טכנית- האם הרב מעביר שיעור אמונה או מוסר באיזור גוש דן או ירושלים. (אני גרה בת"א). השיעורים של הרב (באתר ובערוץ שבע) משמחים ובונים קומה. אני מאוד מודה לרב. יהי רצון שתמשיך להגדיל תורה ולהאדירה עוד שנים רבות ארוכות נעימות וטובות.
תשובה: אני מאחל לך שימלאו משאלות לבך לטובה. תפילה מתוך בקשת רחמים הזו תפילה נכונה כך ראוי לפנות לרבש"ע. אמנם יש מצבים שאדם פונה לרבש"ע כאילו בדרישה אך זה צריך לבוא מעומק של אמונה, וגם סגנון זה חביב על רבש"ע. לכתחילה עדיף לאכול פת בסעודה שלישית בשבת אך מי שאינו רעב וקשה לו לאכול לחם יכול לאכול מיני מזונות. אם כוונת שאלתך לקבוע סעודה על מזונות כלומר לאכול כמות של ארבעה ביצים מזונות וליטול ידים ולברך המוציא וברכת המזון זה אפשר וזו נחשבת סעודה. איני נותן שעורים קבועים בירושלים או באיזור גוש דן.
שאלה: נגיעה באחות: הרב פירסם שלחיצת יד אחות מותרת, אבל נשיקות וחיבוקים- מגונה (רמב"ם). שאלתי היא האם אפשר לעשות מסז ים וכד - שהם לא בדיוק כמו חיבוקים, אבל הם גם לא כלחיצת יד?
תשובה: אם זה לצורך רפואי, מותר. אבל אם זה ללא צורך רפואי, יש להמנע מכך.
שאלה: הפסקה בברכות השחר: אני מעוניין לדעת איזה סוגים של הפסקה מותר לעשות בין הברכות של ברכות השחר (אמן, יהא שמה רבה. שיחת חולין) וכן אותה שאלה לגבי אמצע ברכת "המעביר שנה"?
תשובה: כל ברכה וברכה היא בפני עצמה ברכה, אבל ברכת "המעביר שינה" אין לענות אחריה אמן עד אחרי יהיו לרצון - הגומל חסדים טובים לעמו ישראל, "שהכל ברכה אחת היא", (שו"ע או"ח מ"ו, א). לכן כל הפסקה בין הברכות מותרת, אבל תמיד רצוי שדברי חולין לא ידבר לפני התפילה. בברכת "המעביר שינה", אסור לדבר או לענות עד ברכת הגומל חסדים טובים לעמו ישראל. הרב יאיר פרייליך.
שאלה: אושפיז.ות -?!-: האם שמעתם על מקור לאושפיזות שבאות לסוכה? שמעתי רשימות כמו שרה, רבקה, רחל, לאה, בלהה, זלפה, מרים או לחלופין שבעת הנביאות. האם יש מקור לזה או שמא זה המצאה פמיניסטית?
תשובה: אכן סיום דבריך הוא ההגדרה המתאימה.
שאלה: פלאפון כשעון מעורר בשבת?: במכשירים הניידים בימינו ניתן לשמוע שיר באיכות מעולה דרך הפלאפון. האם מותר להפעיל שעון מעורר בשבת שיצלצל בצלצולים כאלה הגורמים גם הנאה מעצם הצלצול חוץ מההערה, מדוע?
תשובה: מצד הדין אין בזה איסור, אבל זה לא מתאים לאוירת השבת. לכן עדיף להשתמש בשעון מעורר רגיל.
שאלה: כתיבת קודש בחוה"מ: אני רגיל לכתוב בגמרא ובמשנה הערות שלי. קשה לי ללמוד בלי הערות אלו. האם ניתן לכתוב בחוה"מ הערות כאלו כאשר לומדים דברי קודש?
תשובה: כתיבה לצורך לימוד מותרת.
שאלה: תפילה מחוץ לחלון בית הכנסת : האם תפילה מחוץ לחלון בית הכנסת נחשבת בתפילה במניין?
תשובה: אם כבר יש מנין בבית-הכנסת, העומד חוץ לבית-הכנסת מצטרף למנין, ולגביו זו נחשבת תפילה בציבור. אבל אם אין מנין ורוצים ליצור אותו, לא מצטרף למנין מי שעומד חוץ לבית-הכנסת.
שאלה: תפילה ללא כוונה: קורה לי לעיתים שאני מתחיל קטע בתפילה (ברכות התורה, ברוך שאמר, שמונה עשרה) ולא מתרכז במה שאני אומר ופתאום אני מוצא את עצמי אומר את סוף הברכה. אני יודע את הברכה בע"פ,אז אני יוצא מנקודת הנחה שאמרתי את כל הברכה. האם עלי לחזור ולברך שוב? (אי אפשר ללמוד תורה בלי ברכות התורה, ואז אם לא אמרתי יש בעיה כל היום) אשמח אם תוכלו לפרט על כל חלק בתפילה.
תשובה: להלכה כל שכיוון לבו בפסוק ראשון של שמע וברכה ראשונה של שמונה עשרה, אף שאת שאר התפילה אמר בלא כוונה - יצא ידי חובתו (שו"ע או"ח כ"ג,ד. ק"א, א'), (ליתר הרחבה עיין פניני הלכה תפילה עמ' 12-14). הרב יאיר פרייליך
שאלה: תעמולה נגד הציונות הדתית: באתר אינטרנט מסוים מתנהלת תעמולה נגד הציונות הדתית של אדם בשם יואל אלחנן. שם הוא תוקף הרבה רבנים חשובים, ובכללם את הרב צבי יהודה קוק זצ ל. האם הרב ראה את הספר? האם יש תשובות לטענות המובאות בספר ובאתר האלה, כדי להתמודד עם התעמולה הזאת? האם יש בספר הזה שקרים ברורים, ואם כן, האם לא כדאי להזמין את המחבר לדין תורה?
תשובה: לא קראתי את הספר, אבל קראתי מספר דברים ממחברו, וראיתי שהוא מסלף את המציאות ומבזה תלמידי חכמים. הוא גם התכתב עם אחד מאברכי הישיבה, וסיפר לי אותו אברך כי איננו תלמיד חכם, שכן כתב כדברים ודאים את דעת אחד הפוסקים בלי להכיר את הסוגיה כראוי, ובלי לדעת שהדעה שהזכיר כדעה וודאית היא דעת מיעוט הפוסקים שאין הלכה כמותם.
שאלה: פינוי הצלחות בסעודה שלישית בצבא: בצבא יש סעודה שלישית בשבתות, והשאלה היא האם מותר לנו לפנות את הכלים והמוצרים מהשולחן, כיוון שנהוג שכל אחד מוריד מהשולחן את הכלים איתם אכל. ומה לעשות במצב בו התורנים האחראים בחדר האוכל ירננו על כך שהדתיים משאירים את האוכל שלהם על השולחן מבלי לפנותו? (יש לציין שאין אפשרות שנפנה את האוכל לאחר צאת השבת, כיוון שאז כבר מכינים את החדר אוכל לסעודת מלוה מלכה - הסעודה בערב).
תשובה: תפנו את הצלחות בצורה שלא תראה שהפינוי הוא צורך מוצאי-שבת. לדוגמא: תגמרו לאכול קצת יותר מוקדם, תפנו את הצלחות ותחזרו לשולחן בשביל לשיר זמירות ולומר דברי תורה. כך זה נראה שפינוי הצלחות נועד לנוחיותכם ולצורך ברכת המזון, ולא לצורך מוצאי-שבת.
שאלה: בעיות של חילול שבת בצבא ע"י חברים לחדר: בצבא אנו נמצאים במחלקה שמורכבת חציה מדתיים וחציה משאינם דתיים. המפקדים סידרו אותנו בחדרים, כך שבכל חדר 3-4 דתיים ו-3-4 לא דתיים. כשנשארנו בצבא בשבת - אמנם החילונים ניסו להתחשב, אך יצא שהם בלי כוונה הדליקו את האור וכן כיבוהו, וגם שמעו תכנית כדורגל ברדיו. 1) האם אנו חייבים לצאת מהחדר כשנעשית בו פעולה האסורה בשבת? 2) מה לענות להם כשהם שואלים אם זה מפריע לי שהם ידליקו אור בשבת ישמעו רדיו? 3) הייתה הצעה של אחד מהחילונים שבשבתות נעבור חדרים, כך שיהיו חדרים של הדתיים וחדרים של חילונים, ואז לא תהיה התנגשות במשך השבת. האם מותר לנו להסכים להצעה זו, כיוון שאולי משמע ממנה שיש להם היתר לחלל שבת, ולכן אנו מחליפים את החדרים בשבת?
תשובה: 1. לא צריך לצאת מהחדר, אבל אין להנות מהפעולה האסורה, כגון: אם הדליקו את האור בחדר, שלא יקרא ספר באור זה. 2. לא להגיד להם בשבת שזה מפריע, כי אז הם יכבו, אלא להזכירם לפני שבת. 3. מותר להחליף חדרים, מפני שאין אתה אומר להם במפורש לחלל שבת.
שאלה: ערבוב ופתיחת קופסאות בשבת: 1) האם מותר לנער שקית שוקו בשבת (הערבוב מוסיף טעם)? 2) האם מותר לפתוח קופסת טונה בשבת, או כל קופסת שימורים אחרת - ע"י פותחן?
תשובה: 1. מותר, כמו שמותר לערבב שמן בסלט. 2. מותר, רק שיקפיד לרוקן את תוכנה מיד, כפי שכבר אמרנו פעם לגבי עשיית כלי.
שאלה: 4 מינים ואכילה לפני תפילה: א. שכחתי להכין את 4 המינים לפני החג, האם מותר לי לקרוע את שקית ההדסים והערבות בחג? ב. אכילה לפי תפילה בשבת (תפילה ארוכה, ואני בהחלט רעב), האם מותר ואם כן האם צריך לעשות קידוש?
תשובה: א. מותר. ב. מי שאינו יכול להחזיק מעמד בתפילה ארוכה רשאי לטעום (לא לאכול ממש) לפני התפילה. השאלה היא רק מדוע שלא תתפלל במקום שמתפללים מוקדם ללא הארכות מיותרות ולא תזדקק להיתר הטעימה לפני התפילה?
שאלה: אמן על ברכת כהנים בתפילת לחש: אם יצא לי שבדיוק שסימתי את מודים בתפילת 18 בלחש, הש"צ הגיע לברכת כהנים. האם אני יכול לענות אמן על הברכות של הכהנים כיון שזה במקומו הראוי לו בתפילה או שכיון שאני בלחש וכהנים בחזרה אני לא יכול?
תשובה: אינך רשאי לענות אמן.
שאלה: סכך שתחתיו ניילון : בעיקבות הגשם אבא שלי שם ניילון מעל הסכך כדי שלא יהרוס את הסכך והסוכה. האם עכשיו שאני נכנס אני יכול לברך? האם אני עוד מצווה לישון בה?
תשובה: כל עוד הניילון מכסה את הסכך הסוכה פסולה.
שאלה: זיכוי שיפוג בחול המועד: האם מותר ללכת לקנות בגדים בחול המועד? האם מותר ללכת לחנות שיש לי בה זיכוי ולהשתמש בזיכוי שתוקפו אמור לפוג באמצע חול המועד? (במידה ולא אשתמש בזיכוי אפסיד את שוויו)
תשובה: בעקרון אם זמן יפוג במועד מותר. אולם השאלה היא האם אי אפשר היה לקנות לפני המועד?.
שאלה: שם שני לילדה ע"ש סבא שנפטר: האם ניתן לתת שם שני לילדה ע"ש סבא שנפטר למרות שמין היילוד אינו מין הנפטר?
תשובה: ישנם פוסקים שאומרים שמותר לקרוא לבן ע"ש בת משפחה שנפטרה וכן להפך (יד אפרים שונות סימן לב) אבל ישנם פוסקים שכתבו שאפשר לקרוא דווקא שם זכר על שם נקבה אך לא נקבה על שם זכר (ברית אבות ח' לז') אבל לפי הרב אליהו והרב נבנצאל אין בעיה בזה. (אפשר לעיין באריכות בספר "קוראי שמו" של הרב מישאל רובין עמ' 189-187). הרב יאיר פרייליך
שאלה: קניות בחול המועד: האם מותר לקנות בגדים בחול המועד באופן שאני אלבש את הבגדים הללו במהלך חול המועד?
תשובה: קניה לצורך המועד מותרת.
שאלה: תעשה ולא מן העשוי: כתוב בילקוט יוסף לגבי סוכה שנפלה דופן אחת משלוש דפנות ויש עכשיו רק שתיים- (הלכות דפנות הסוכה סעיף ח ) שמותר להרים את הדופן השלישית "ואין צריך בזה חידוש כלל ואין לאסור בזה משום "תעשה ולא מן העשוי", שכיון שהוכשרה על ידי עשיית הדפנות כדין, שוב אין בזה איסור" כלומר שלא צריך לעשות את הסכך מחדש. השאלה היא למה? הרי בציצית אנו אומרים שאם נקרע אחד מארבעה חוטים שעל הכנף- אזי אם נקשור את החוט הקרוע זה יהיה "תעשה ולא מן העשוי", כיון שהקשירות ישנן ברגע התיקון. גם שם אני אומר שכיון שהוכשרה הציצית על ידי עשיית הפתילות כדין שוב אין בזה איסור של "תעשה ולא מן העשוי"
תשובה: אין לפני הספר ילקוט יוסף אולם ההבדל ברור, איסור תעשה ולא מן העשוי חל על הסכך ולא על הדפנות ואם הסכך נשען על שתי דפנות היה כאן סכך המסוכך על חלל והדופן השלישית לא היא שעשתה אותה לסכך והביא ראיה לסברה זו מסוכה על מבוי שבשבת היא כשרה למרות שבערב שבת היו לה רק שתי דפנות.
שאלה: הסעת קלנועית בשבת: האם מותר לאדם בריא להסיע בשבת אדם חולה, בקלנועית המותרת להפעלה בשבת, או שרק לחולה מותר?
תשובה: מותר לאדם בריא להסיע את החולה בקלנועית.
שאלה: רחיצת תינוק צעיר במים חמים בשבת: יש לי תינוקת בת מספר חודשים בלבד ואני נוהגת מתוך בריאותה לשטוף אותה במים חמים במהלך השבוע. האם מותר לי לרחוץ אותה גם בשבת במים חמים, למרות שלצורך כך עלי לחמם את המים בברז?
תשובה: אין לחמם מים בשבת עבור תינוק. אין בכך פיקוח נפש.
שאלה: הליכה ליעוץ זוגי: אני בת 25 ונשואה 5 שנים לבעלי. יש ביננו מחלוקות רבות שאף גרמו פעם לפרידה קצרה (לאחר הנישואין) אני רוצה מאוד ללכת עם בעלי לייעוץ אולם הוא לא מסכים וטוען שהכל תלוי באשמתי ומספיק לו הידע שהוא צבר בישיבה הגבוהה. אין זה סוד ביני לבין בעלי שישנם גורמים שמפריעים לקשר שלנו להיות טוב כמו הרקע החברתי והמשפחתי שלנו (בעלי יתום מגיל צעיר מאוד ולדעתי זה פוגע לו במושג אמא) ואף התערבות שני הצדדים ביננו. אני רוצה לעשות הכל כדי שהקשר שלנו יהיה טוב יותר גם בשביל הילדות שלנו, שלדעתי סובלתי מזה כי אבא ואמא רבים לידם. מה עלי לעשות האם ללכת ליעוץ ללא דעתו, או שצא לא. אני ניסיתי לשכנע אותו ללכת איתי, הלכנו למכון לייעוץ והפסקנו לצערי הרב.
תשובה: כדאי ללכת ליעוץ גם אם רק את תלכי ליעוץ זה יכול לסייע. אך רצוי שבעלך יסכים שאת תלכי ליעוץ. את יכולה לומר לו היות והוא טוען שהכל באשמתך אם כן עליך ללכת לקבל יעוץ איך להשתפר.
שאלה: הורדות מהאינטרנט: האם לאדם מסויים מותר להוריד סרטים של גויים מהאיטרנט? רצית רק להעמיד לפני הרב את צדדי הספק: מצד אחד התורה מרשה לגזול מגוי בתנאי שלא ידע שזה יהודי כי אז זה יגרום לחילול ה חס וחלילה, ובתוכנות השיתוף אין אפשרות לדעת מהי הדת של המוריד הספציפי ולכן מותר להוריד סרטים של גויים. מצד שני יכול להיות שיש שם גם כמה יהודים שמתעסקים בסרט (שחקנים, צוות הפקה וכו ), ומיהודים אסור לגזול בכל מקרה, לכן אסור להוריד מכיוון שספק דאורייתא לחומרא. אבל את זה אפשר לדחות בכך שהייתי אומר שנגיד הייתי הולך והייתי רואה את הסרט בקולנוע הייתי משלם בסביבות ה35 ש"ח לכל היותר. יותר מחצי הולך לבית קולנוע ואת השאר מחלקים בין מאות אנשים שלוקחים תפקיד בהכנת הסרט וכך זה יוצא שזה פחות משווה פרוטה ולכן מותר להוריד. (הייתי רוצה שבתשובתו של הרב יתיחס הרב גם אם מותר לי למכור סרטים של גויים?)
תשובה: הנחתך שמותר לגנוב מגוי בתנאי שלא ידע שהגנב יהודי אינה נכונה. גזל הגוי אסור מהתורה! לא רק בגלל חילול ה' אלא משום שהתורה אסרה את מעשה הגנבה גם מגוי. השאלה היא אחרת האם הורדה היא גנבה בין מיהודי בין מגוי. עיין תחומין ו-ז מאמריהם של הגרז"נ גולדברג ושל הרב נפתלי בר אילן.
שאלה: כניסה למחכמה: האם המחכמה קדושה בקדושת הר הבית? האם צריך טבילה ע"מ להיכנס לשם?
תשובה: מספק צריך לטבול לפני הכניסה.
שאלה: ציצית ויוהרא: 1) ראיתי תשובה של הרב לשאלה האם מותר ללכת עם ציצית בלי פתיל תכלת בטיולים וכו לאדם שרגיל ללכת עם פתיל תכלת בטלית קטן שלו. האם הרב פסק שאסור מדין חזקה או נדר וכדו או בגלל שפתיל תכלת בטלית הוא חובה ועדיף ללכת בלי טלית קטן מאשר ללכת עם טלית קטן בלי פתיל תכלת (לגבי כל האנשים)? 2) הרב הגדיר את הגבול בין יוהרא לקיום מצווה בכך שיוהרא נוגעת אך ורק להידור מצווה במקום שלא נוהגים הידור זה. הרמ"א כותב שכל הבדים מחוייבים בציצית, ומעיר עליו המשנה ברורה שגם לאשכנזים ראוי ל"יראי שמיים" ללכת עם טלית קטן מצמר. האם ייחשב כיוהרא לאשכנזי ללכת עם טלית קטן מצמר בחברה שרובה הולכת עם טלית קטן מבד? (שכאילו הוא מחשיב עצמו ירא שמים יותר מאחרים). 3) האם דין "מחזי כיוהרא" רק כשהמחמיר הוא אדם יחיד או שמא גם במקרים שיש קבוצה קטנה של מחמירים אך היא לא רוב? ב מראש!
תשובה: 1. האיסור הוא מצד ביטל מצות עשה מדאורייתא, שהרי היום אפשר להשיג תכלת. 2. במקרה זה המצב שונה, מפני שהמשנ"ב מסתמך של חלק מהראשונים הסוברים שדוקא בגד צמר חייב בציצית מהתורה, ולא בגד אחר. אין בזה יוהרא, מפני שלחלק מהראשונים זהו לא הידור מצוה, אלא עיקר הדין.
שאלה: כשרות תבניות אפיה: קראתי שיש להכשיר את רשת הצליה ותבניות האפיה של התנור בליבון חמור. האם יש אפשרות, במקום זה, פשוט לצפות את התבניות והרשת בנייר כסף או נייר אפיה, ובכך למנוע את המגע בינן לבין האוכל?
תשובה: אפשר לצפות את הרשתות והתבניות.
שאלה: ספר להלכות שבת: אני מחפשת ספר מקיף ומובן להלכות שבת. קראתי במדור על המלצת הספר: שמירת שבת כהילכתה". שאלתי היא: 1. האם כל מה שנכתב שם תקף גם לימינו אנו? (כבר שמעתי כמה דעות בנושא). 2. האם יש ספר נוסף שיכול להסביר הכל בבהירות? (מוקצה,בישול וכו )
תשובה: 1. ספר זה תקף גם לימינו. 2. פניני הלכה של הרב אליעזר מלמד, יסודי הלכה של הרב דביר בהוצאת בית מוריה, מנוחת אהבה של הרב משה לוי זצ"ל, ילקוט יוסף של הרב יצחק יוסף. הרב יאיר פרייליך
שאלה: תה טיבטי בשבת: האם מותר לאדם בריא לשתות תה טיבטי בשבת?
תשובה: אם זה משקה שיש בריאים ששותים אותו ולא משמש באופן מיוחד לרפואה מותר. הרב רואי מרגלית.
שאלה: סוכה בגשם: האם לאחר יום גשום, שיש חשש שירדו גשמים (למרות שהשמים בהירים כרגע) חייבים יש עניין לישון בסוכה?
תשובה: רק באותו לילה בו ירד הגשם אין צורך לחזור לסוכה אך בלילה השני אם אין גשם חוזר החיוב למקומו.
שאלה: זוגיות עם קרוב-רחוק משפחה: האם זוג יכול להתחתן למרות שיש לו קשר דם? אפילו רחוק? אני מתכוונת למישהי עם הנכד של בת דודה של אמא שלה.
תשובה: איסורי הנישואין מן התורה מנויים בפרשת אחרי מות, את האיסורים מדברי חכמים ניתן לראות ברמב"ם הלכות אישות פרק א'. לעניין שאלתך, הדבר מותר ואפילו בני דודים מותר (גמרא יבמות ס"ב עמוד ב'). הרב יהודה אודסר
שאלה: יחוד עם חמות: חמותי הינה אלמנה מבוגרת ועצמאית המתגוררת לבד. בנותיה ונכדותיה מקיימות תורנות שבועית של לינה בביתה בכדי שלא תאלץ להשאר לבד בלילות. שאלתי - בשל העומס המוטל על הנשים במשפחה, האם מותר גם לחתנים לקחת מדי פעם חלק בתורנות, או שמא אסור הדבר משום יחוד?
תשובה: אסור לחתן יחד להתייחד עם חמותו, אבל אם הוא לוקח איתו את ביתו הקטנה שבגיל בית-ספר, מותר לו להיות עם חמותו באותו בית ואין בזה יחוד. שצירוף אישה המותרת לאדם להתייחד איתה, מפקיע את איסור יחוד מהאישה שאסור לו להתייחד איתה. כמו-כן, מותר לשני חתנים להיות בבית עם חמותם.
שאלה: חלב המופק מבופאלוס: בהודו (אליה אני מזדמן לעיתים) רוב החלב הינו מבופאלוס - האם הוא מותר בכלל בשתיה - ואם כן באילו תנאים?
תשובה: באפולוס, לפי הידוע לי, הינו סוג של שור בר, לכן חלבו כשר. אבל גם אם החלב כשר, אסור לשתות חלב שחלבו נכרי, אם אין פיקוח של יהודי, שהרי זהו חלב עכו"ם שח אסרו.
שאלה: תיקון משקפיים בשבת: האם מותר להחזיר זגוגית של משקפי ראייה אשר יצאה מהם בשבת?
תשובה: מותר, רק שלא יהדק בחוזק.
שאלה: שמחת תורה נפרדת לנשים!: ישנן נשים הרוצות לרקוד בשמחת תורה עם ספרי תורה, מה דעת הרב בעניין?
תשובה: יש ישיבות ועדות שגם הגברים לא נוהגים לרקוד עם ספרי התורה אלא סביבם. נשים הרוצות להביע באמת את שמחתן לא צריכות לחקות מנהגים שיש עוררין עליהם. האם אפשר להבטיח שרק נשים הלבושות כהלכה תשאנה את ספרי התורה? לצערי האופנה הפרובוקאטיבית חודרת גם לנשים דתיות. כדי למנוע תקלות וחקיינות הייתי מציע שנשים תתכנסנה במקום נפרד ותנהלנה את שמחת התורה באוירה מקורית משלהן עם דברי תורה מתאימים. חג שמח!
שאלה: שמירה על דיסק בחוה"מ: הרב כתב שאין לשמור קבצים חדשים על דיסקט בחוה"מ משום עשיית כלי. אינני מבין, מדוע אין זה נחשב ככלי מוכן אלא שהוא ריק?
תשובה: לדעת הגרשז"א מילויו של הדיסקט הוא הפיכתו מחתיכת פלסטיק לכלי.
שאלה: הפסק בקדיש: האם לאחר שהחזן התחיל "יתגדל ויתקדש שמיה רבה" והפסיקו אותו כדי להכניס את ספר התורה להיכל - עליו להמשיך ממקום שהפסיק או עליו להתחיל שוב מ"יתגדל"? ומהיכן המקור לדין זה?
תשובה: עליו להתחיל את הקדיש מהתחלה.
שאלה: עמידה בי"ג מידות: ראיתי שיש אנשים שנוהגים לשבת בעת אמירת י"ג מידות: א. האם יש חובה לעמוד? ב. האם יש חילוקי מנהגים בנושא בין העדות השונות?
תשובה: בכל העדות נוהגים לעמוד.